Friðrik 3. (HRR)

Friðrik 3. (21. september 1415 – 19. ágúst 1493), kallaður Friðrik friðsæli eða Friðrik digri var keisari hins Heilaga rómverska ríkis frá 1452 til dauðadags. Hann var fyrsti keisarinn af ætt Habsborgara, næstsíðasti keisarinn krýndur af páfanum og sá síðasti sem var krýndur í Róm.

Áður en hann var krýndur keisari var hann hertogi Steiermark, Kärntens og Krein frá 1424 og einnig ríkisstjóri austurríska hertogadæmisins (sem Friðrik 5.) frá 1439. Hann var kjörinn og krýndur konungur Þýskalands (sem Friðrik 4.) árið 1440.Anthony Radcliffe (1986), "The Habsburg Images: Cigoli, Terzio and Reichle", The Burlington Magazine, 128 (995), 103–06. Hann hafði ráðið lengst allra þýskra einvalda þegar sonur hans, Maximilian 1. tók við af honum eftir 53 ára valdatíð árið 1493.

Á valdatíð sinni einbeitti Friðrik sér að því að sameina erfðalönd Habsborgara í Austurríki og skipti sér minna að málefnum keisaraveldisins. Með tilkalli sínu til ungverska konungdæmisins og hertogadæmisins Búrgúnd lagði hann þó grundvöll að stórveldi Habsborgara. Á meðan hann lifði var gert grín að Friðrik og hann kallaður „erkisvefnpurka Heilaga rómverska ríkisins“ en í dag er litið á hann sem skilvirkan stjórnanda.

Tilvísanir

Flokkur:Keisarar hins Heilaga rómverska ríkis
Flokkur:Habsborgarar